Vrou, 3 kinders en toeris sterf op N2Die Etios en Caravelle was in ’n trompop botsing op die N2 buite Knysna in George se rigting betrokke. Foto: Verskaf Vyf mense, onder wie drie kinders, is dood in ŉ trompopbotsing op die N2 in die Suid-Kaap. Kenny Africa, Wes-Kaapse verkeershoof, sê die ongeluk het Dinsdag omstreeks 12:00 gebeur toe ŉ Toyota Etios en ŉ Volkswagen Caravelle op die Swartvleibrug naby Knysna gebots het. Hy sê beamptes op die toneel sê al vier insittendes van die Etios – ŉ vrou en drie kinders (onderskeidelik nagenoeg 3, 4 en 11 jaar oud) – is op slag dood asook ŉ vroulike insittende van die minibus wat as ŉ toeris uitgeken is. Dis nog nie bekend van waar sy was nie. Die nasionale pad is tans in albei rigtings gesluit en ŉ stop-ry-stelsel is in werking gestel terwyl paramedici die oorledenes uit die wrak van die Etios probeer verwyder.